title: Inclusa
text: As inclusas son obras hidraulicas que premiten ganar desnivels d'o terreno en canals navegables, puyando u baixando as llantas u barcas que se troban en ellas. Pueden fer parti d'as estructuras complementarias d'una entibadera, quan ista se construye sobre ríos navegables.
  
  Son muit conoixitas as inclusas d'a Canal de Panamá. En Europa, a on que navegación interior ye desembolicata, se puet navegar dende a Mar d'o Norte dica la Mar Negra trescruzando quantas inclusas.
  
  O cruce de una inclusa ye una operación prou lenta; ya que bi ha que equilibrar os rans d'augua, primero con o trampo d'a canal a on que se troba o barco y dimpués con l'atro trampo enta on saldrá. Isto se fa plenando u vuedando as arcas u nantas seguntes intrese. Ye por ixo que o consumo d'augua ye considerable; ta disminuyir-lo se mira de no plenar u vuedar a inclusa si no bi ha un barco que quiere trescruzar-la. Iste ye tamién un d'os motivos por os que en cheneral se construyen dos inclusas en paralelo; asínas, parti de l'agua que se vueda d'una se puede emplegar ta plenar l'atra.
  
  Tecnicament, o limite d'esnivel que puet ganar-se con una sola inclusa ye d'alto u baixo 25 m. Ta esnivels mas grans cal pensar en inclusas concatenatas, lo que fa encara más dificil a operación, u cal pensar en atros dispositivos como:
  
   ascensors de barcos, d'os que ya se'n ha construito quantos tipos
   plans inclinatos d'augua
  
  En Belchica, sobre a canal "du Centre", s'inauguró en 2002 l'ascensor funicular de Strépy-Thieu, que premite ganar un esnivel de 73 m.
  
  Se veiga tamién 
   Canals navegables.
   Rueda de Falkirk.
  
  Vinclos externos 
  
  Infraestructuras
  Incheniería hidraulica